IKKE MEGET SKÆG VED AT FYLDE 60 - Ajour Press Intl.
IKKE MEGET SKÆG VED AT FYLDE 60
Rygende fuldt hus til Flemming Krølls fødselsdag
Overrasket over at blive 60
-Der er ikke meget skæg ved at fylde 60, konstaterede Flemming Krøll ved sin reception for venner, bekendte og den selvglade, navlepillede reklamemand Henning fra Nr. Alslev.
Det gjorde han usædvanligt nybarberet ved en reception for rygende fuldt hus i flere etager –mindst to – og et tilstødende telt helt ud på den metroramte vej på Kongens Bar i København, kun et terningekast fra Det Kgl. Teater, der sikkert var misundelig over så fuldt et hus.
Når der ikke var meget skæg tilbage, skyldtes det nu ikke mangel på højt humør, men den kendsgerning, at Flemming Krøll havde bortaktioneret sit Achmed-skæg i glas og ramme alvor på Lauritz.com til fordel for Kræftens Bekæmpelse. Hans egne forældre blev ofre for kræft. Hverken de eller hans søster nåede de 60, som han selv har mestret.
-Jeg kan sagtens undvære mit skæg, når det går til et bedre formål, og i øvrigt vokser det hurtigt ud igen, sagde den kendte revydirektør, vise- og jazzsanger, Humørdiktator (i Tivoli-Clubben af 1868) med meget mere.
-Jeg er ikke spor ked af at blive gammel, slet ikke, for det havde jeg slet ikke regnet med, indrømmer han med skelen til sin livsførelse, der altid er foregået i overhalingsbanen i en uselvisk stræben efter at underholde sine omgivelser mest muligt – og sikkert også lidt sig selv.
-Han er en verdensstjerne, spruttede den for længst afdøde, historiske legende, manageren Fritz Ruzicka, da han første gang kom stillende med kokken fra Hotel Royal i København. Han præsenterede ham præsenterede som Flemming Krøll og fik meget ret. Spørg bare Achmed, Armstrong og alle de andre verdensnavne, han har optrådt med ved siden af at lægge det danske revyland for sine fødder.
Madglæden har aldrig fortaget sig, men det blev godt nok andre og meget underholdende gryder, end de kulinariske, han kom til at røre i og servere for det danske folk. Uofficielt kan han faktisk også kalde sig Kgl. Hofleverandør efter, at han adskillige gange har optrådt for prins Henrik ved det den årlige Humørparade i Tivoli-Clubben, hvor intellektuelt vid og bid ikke blot er karakteristisk, men også påkrævet! Prinsgemalen har ikke langt skjul på sin egen begejstring for Krølleriet.
At Flemming for tredje år i træk sikrede Nykøbing F. Revyen titlen som ’Årets revy’ er nærmest uhørt, men aldeles begribeligt, når man har set de revyer, han laver. Måske truer han ikke direkte Cirkusrevyen, men det er dælme tæt på, så det siger noget om niveauet.
På selve 60 års-dagen – den 18. November – rullede Flemming gardinerne ned og fejrede den sammen med sin nærmeste familie, fruen Birthe, og deres tre børn. Dagen var samtidig parrets 30 års bryllupsdag. Derfor faldt der også flotte, lillefarvede roser af til fruen ved receptionen på Kongens Kro dagen efter.
På billedet ses den skægløse fødselar Flemming Krøll sammen med sin gode ven, vise- og vidforfatteren Henrik H. Lund. De har begge en fortid i livgarden. Hidtil har HHH marcheret længst. Han er 78.
Påbilledetdenskægløseføds
Ørkensønnen og 'hans' muse
Ørkensønnen Asger Reher, der senere fik følge af kollegaen Søren Pilmark, ses her kede sig højlydt sammen med en lånt fødselsdagsmuse, skuespilleren Ditte Gråbøl for hvem host og humor ikke ligger fjernt. Det viste hun med sitrende overarme i dette års Nykøbing F.-revy.
Direktøren er her...
Alvoren sænkede sig straks, da den myndige, nybarberede fødselar trådte ind i billedet
Til lykke med de 30
Brirthe Krøll fik en buket meget specielle og flotte lillafarvede roser som markering af de 30 års udholdenhed, hun har klaret i ægteskabet med Flemming Krøll. Han lægger nu ikke selv skjul på, at det er hans lykke, som rent fysisk har udmøntet sig i tre børn.
Rygende fuldt
Kogens rygebar er noget, der tiltrækker de nikotin-hungrende. Der var ikke mange centimeter i overskud ved fødselsdagsreceptionen. Hvis nogen mener at kunne genkende hovedet, der stikker frem mellem poeten Henrik H. Lund og hans sidemand, der lever op til sit navn og vender ryggen til - Kaj Dige BACH - er det helt rigtigt. Det er fhv. ceremonimester Christian Eugen-Olsen, der er blevet forfremmet til Tivoli Clubben af 1868's nye directeur de la musique.
Jørgen Olsen og hans kammertjener
Brdr. Olsens altid utrolig hyggelige og musikalsk begejstrede poet Jørgen klemte sig ind i barens fjerneste hjørne sammen med sin manager Steen Wittrock og trykkede på jukeboxen, der var fyldt med gamle hits og 'Sølvstænk i dit gyldne hår'. Verden stod stille i et fornøjeligt blik i barens kornede, stemningsfyldte tåge.
Når 'Trocken' ser lige så høj ud som Jørgen Olsen, skyldes det den omstændighed, at han efter eget udsagn står på sin tegnebog, som Olsen-brødrene efter et halvt livs samarbejde endelig gav en solid skærv til fylde tegnebogen med efter deres formidable Grand Prix-sejr.
Birthe Krøll glæder sig om kap med sin 60-årige mand over, at den altid originale, ofte dybt selvudleverende, Vicki Berlin, vender tilbage til Nykøbing F. Revyen i det nye år. Hun har i denne sommersæson været på gæstevisit i Cirkusrevyen, hvor det herlige, tårnhøje helvede Ditte Hansen vender tilbage for fuld udblæsning
Mørket sletter alle spor - næsten
Forsøget på at snyde og gøre det uden blitz endte med at blive en noget grovkornet spøg, så sandt at sige kan kun denne paparazzi-fotograf bebrejdes, hvis det er umuligt at genkende de tre fynske venner som Olsen Bros.-manageren Steen Wittrock, Johnny Reimar og Jørgen Olsen. Men de er jo i forvejen så vant til det med være smukke som et stjerneskud, som gjorde Olsen brødrene til de mest indtjenende Grand Prix-vindere.
Bugnende gavebord
Flemming Krøll pakker formentlig op endnu. Her et udsnit af gavebordet, der blev overfyldt langt ud over, hvad fødselaren åbenbart havde forventet. Det var på alle måder en sjov, indbringende dag! Flemming Krøll er uomtvisteligt en populær herre.
Men alle nød den tætte, mættede stemning i Kongens fødselsdagbar